Diari Oficial de la Generalitat Valenciana


Sumari del DOGV 8363, del 17-08-2018 (2018/7874)

RESOLUCIÓ de 6 d'agost de 2018, de la Presidència de la Generalitat, per la qual s'adjudica una beca per a la realització d'estudis de postgrau en el Col·legi d'Europa, durant el curs 2018-2019.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8363

Data del DOGV
:   17-08-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/7874


Data del document
:   06-08-2018

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 6 d'agost de 2018, de la Presidència de la Generalitat, per la qual s'adjudica una beca per a la realització d'estudis de postgrau en el Col·legi d'Europa, durant el curs 2018-2019. [2018/7874]  
Vista la Resolució de 18 d'abril de 2018, de la Presidència de la Generalitat, per la qual es convoca una beca per a la realització d'estudis de postgrau en el Col·legi d'Europa (DOGV 8281/25.4.2018).  
Consta acreditat que hi ha consignació pressupostària suficient en el capítol IV, línia S4046000, programa 95.89.82.845.65, Direcció General de Relacions amb la Unió Europea i l'Estat, en els Pressupostos de la Generalitat per a 2018, a fi d'atendre les obligacions derivades de la present resolució.  
El Col·legi d'Europa va efectuar la preselecció de les persones aspirants, el resultat de la qual va comunicar a la Presidència de la Generalitat, a continuació es va reunir la comissió de valoració amb la finalitat de realitzar el barem de les sol·licituds, conformement als requisits i criteris establits en les bases de la convocatòria, i es van efectuar, així mateix, les oportunes entrevistes a les persones aspirants preseleccionades.  
Una vegada obtinguda la puntuació provisional de les persones aspirants preseleccionades pel Col·legi d'Europa, va ser exposada, durant 10 dies, la llista ordenada, segons aquesta puntuació, per a la fase d'al·legacions, finalitzada la qual, la comissió avaluadora va efectuar la corresponent proposta de concessió de la beca, d'acord amb els termes de les actes esteses a aquest efecte.  
Segons el que es disposa en l'article 10 del Decret 9/2017, de 5 de juny, del president de la Generalitat, pel qual s'estableixen les bases reguladores per a la concessió de beques per a la realització d'estudis de postgrau en el Col·legi d'Europa, resolc:  
  
Primer  
1. Adjudicar la beca convocada per a la realització d'estudis de postgrau en el Col·legi d'Europa, durant el curs 2018-2019, a Ana Soria Rebollo, qui, amb la preselecció prèvia del Col·legi d'Europa, ha obtingut la puntuació més gran, amb un total de 17,90 punts, de conformitat amb el barem establit en l'article 9 del Decret 9/2017, de 5 de juny, del president de la Generalitat.  
2. L'import de la beca s'efectuarà amb càrrec al programa pressupostari de la Presidència de la Generalitat 45.60.52.997.26, del capítol IV, codi línia S4046000, dels pressupostos per a l'exercici 2018, i per un total de 24.000 euros (vint-i-quatre mil euros)  
  
Segon  
Constituir una borsa de reserva, per al cas de renúncia, produïda amb anterioritat a l'inici del curs, composta per les següents persones aspirants, per ordre de puntuació:  
Víctor García López 17,61 punts  
Jaume Soler Lacruz 17,46 punts  
Ignacio Balaguer López 17,01 punts  
  
Tercer  
Excloure de la convocatòria les següents persones aspirants, per no complir els següents requisits:  
Juan Civera Yerbes. No complir el requisit d'haver sigut preseleccionat pel Col·legi d'Europa. Sol·licitud presentada fora de termini.  
Marta Thinnes Enguídanos. No presentar-se a l'entrevista, per haver obtingut una beca MAEC per a cursar estudis en el Col·legi d'Europa.  
Víctor Alejandro Torres Fernández. No complir el requisit d'haver sigut preseleccionat pel Col·legi d'Europa  
  
Quart  
El període de durada de la beca serà de deu mesos, a comptar des de l'inici del curs en el Col·legi d'Europa.  
  
Cinqué  
La publicació d'aquesta resolució tindrà efectes de notificació a les persones interessades, d'acord amb el que es disposa en la legislació bàsica de procediment administratiu comú i s'inserirà la informació corresponent en la seu electrònica o portal institucional de la Generalitat en internet, https://sede.gva.es, així com en la pàgina web de la Presidència de la Generalitat, www.presidencia.gva.es.  
  
Sisé  
Contra aquesta resolució, que posa fi a la via administrativa, es podrà interposar, amb caràcter potestatiu, recurs de reposició davant l'òrgan que ha dictat l'acte, en el termini d'un mes a comptar des de l'endemà de la publicació d'aquesta resolució. Això no obstant, podrà interposar-se directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de publicar-se. Tot això sense perjudici que s'utilitze qualsevol altra via que es considere oportuna.  
  
València, 6 d'agost de 2018.- El president de la Generalitat, p .d (R 12.02.2016, DOGV 17.02.2016), la directora general de Relacions amb la Unió Europea i l'Estat: Daría Terradez Salom.